tomron87/hebrew-wikipedia-sentences-corpus huggingface dataset:
הפסטיבל מושך אליו משתתפים מכל רחבי היבשת ומעבר לה.
הפסטיבל נוסד בשנת 1969, ונקרא תחילה "פסטיבל הטלוויזיה והקולנוע הפאן-אפריקאי בוואגאדוגו".
הוא התפתח מאז לפסטיבל בינלאומי מוכר.
בין מייסדי הפסטיבל היה אלימטה סלמברה, שר התרבות של ממשלת בורקינה פאסו משנת 1987 ועד 1991. מאז השנה השלישית של הפסטיבל, בשנת 1972, הוא מוכר בשם FESPACO, ראשי התיבות של השם המלא הרשמי, שהוא בצרפתית, Festival pan-Africain du cinema et de la television de Ouagadougou.
ב-7 בינואר 1972, FESPACO הוכר רשמית כמוסד על ידי צו ממשלתי.
מטה הארגון וטקס הפרסים של FESPACO ממוקמים בוואגאדוגו, בירת בורקינה פאסו.
בשנת 1972 הזוכה הראשון בפרס הסרט הטוב ביותר היה Le Wazzou Polygame של אומארו גאנדה מניז'ר.
מאז, פרס הסרט הטוב ביותר הוענק לבמאים מקמרון, מרוקו, מאלי, חוף השנהב, אלג'יריה, בורקינה פאסו, גאנה והרפובליקה הדמוקרטית של קונגו.
התפתחות הפסטיבל משנת 1969 עד 2017
כשנוסד הפסטיבל בשנת 1969, היה בו ייצוג מחמש מדינות אפריקאיות: וולטה העליונה (בורקינה פאסו), קמרון, חוף השנהב, ניז'ר וסנגל, ושתי מדינות אירופאיות: צרפת והולנד.
הוקרנו בסך הכל 23 סרטים.
בשנה השנייה, השתתפו תשע מדינות אפריקאיות, כשהצטרפו אלג'יריה, תוניסיה, גינאה, מאלי, וגאנה, והוקרנו סך של 40 סרטים.
מ-1985 ואילך, הפסטיבל אימץ נושאים מרכזיים לכל אירוע, החל מ"קולנוע, בני אדם, ושחרור", וב-2007 "השחקן שביצירה וקידום סרטים אפריקאים" .
ככל שהפסטיבל יצר לעצמו שם, כך גם הצטרפו חוסים וגדלו התקציבים.
בין המדינות שתומכות בפסטיבל: בורקינה פאסו, דנמרק, פינלנד, צרפת, גרמניה, הולנד, שוודיה, הרפובליקה העממית של סין.
ארגונים תורמים כוללים את AIF (ACCT), PNUD, אונסק"ו, יוניצ"ף, האיחוד האירופי ו-Africalia.
בשל ההכרה הבינלאומית לה הוא זוכה, FESPACO מאפשר ליוצרים אפריקאים לקדם את עבודותיהם ולשווק אותם בשוק הבינלאומי, וכן גם לתרום לפיתוח מוצרים וחברות בתעשייה האפריקאית.
פיתוח השוק לסרטים ובעלי מקצועות הקולנוע באפריקה, בין היתר באמצעות יצירת מפגשים ביניהם; הרחבה ופיתוח של הקולנוע האפריקאי כאמצעי ביטוי, חינוך והעלאת מודעות.
קידום של קולנוע ותרבות אפריקאים: FESPACO מפרסמת קטלוגים, חדשות, עלון, ומנהל ספריית סרטים אפריקאים, הכולל ארכיונים ומאגר נתונים.
בנוסף, הוא תומך בקולנוע נודד המגיע לאזורים ללא גישה לסרטי קולנוע.
הקרנות חינמיות באזורים כפריים: FESPACO גם מקדמת הקרנות סרטים אפריקאים באזורים כפריים, בשיתוף פעולה עם ארגונים לא-ממשלתיים או עמותות, בבתי ספר ומוסדות ציבוריים ופרטיים אחרים.
קידום קולנוע אפריקאי בפסטיבלים בינלאומיים אחרים: FESPACO מארגן אירועי קולנוע שונים, כגון שבוע סרטים והקרנות בכורה, ומקדם השתתפות סרטים אפריקאים בפסטיבלים בינלאומיים אחרים ברחבי העולם.
הפרס היוקרתי ביותר של הפסטיבל הוא "Étalon deYennenga", הסוס של יננגה, הנסיכה המיתולוגית, אם ומייסדת האימפריה של העם המוסי של בורקינה פאסו.
הפרס מוענק לסרט האפריקאי המציג באופן הטוב ביותר את"המציאות האפריקאית".
פרסים מיוחדים נוספים כוללים את פרס ואמארו גאנדה, עבור סרט הביכורים הטוב ביותר, ופרס פול רובסון לסרט הטוב ביותר של במאי בתפוצה האפריקאית - על שם השחקן, זמר, ופעיל זכויות אזרח האפריקאי-אמריקאי מהמאה ה-20).
Fast Healthcare Interoperability Resources (ראשי תיבות: FHIR; בעברית: משאבי תִּפְעוּלִיּוּת בֵּינִית מהירה במערכות בריאות) הוא תקן המתאר אלמנטים בדידים של נתונים (הידועים בשם "משאבים") וכן ממשק תכנות יישומים (API) להעברה של רשומות רפואיות אלקטרוניות.
FHIR נבנה על בסיס תקני תבניות נתונים קודמים מ-HL7, כמו HL7 גרסה 2.x ו-HL7 גרסה 3.x.
אבל הוא קל יותר ליישום מכיוון שהוא משתמש בחבילה מודרנית מבוססת-רשת הכוללת פרוטוקול RESTful מבוסס HTTP, ובחירה בין JSON, XML או RDF לייצוג נתונים.
אחת ממטרותיה היא להקל על יכולת תפעוליות בינית בין מערכות בריאות מדור קודם, כדי להקל על אספקת מידע רפואי לספקי שירותי בריאות וכן ליחידים במגוון רחב של מכשירים, ממחשבים למחשבי לוח לטלפונים סלולריים, וכדי לאפשר למפתחי יישומים של צד שלישי לספק יישומים רפואיים הניתנים לשילוב בקלות במערכות קיימות.
FHIR מספק אלטרנטיבה לגישות ממוקדות-מסמכים על ידי חשיפה ישירה של משאבים כשירותים.
לדוגמה, אלמנטים בסיסיים של שירותי בריאות כגון מטופלים, אשפוזים, דוחות אבחון ותרופות ניתנים לאחזור ולעריכה באמצעות כתובת ה-URL של המשאב.
הטיוטה הראשונית של FHIR פורסמה בבלוג של גרהאם גריב באוגוסט [2011].
בפברואר [2014] פרסמה HL7 את גרסה מספר 1 של FHIR.
גרסה 2 פורסמה באוקטובר [2015], וגרסה 3, שהוגדרה כגרסה הראשונה של "סטנדרט לשימוש ניסיון", פורסמה במרץ 2017. גרסה 4, ה- "גרסה הנורמטיבית" הראשונה, פורסמה ב-30 באוקטובר [2019].
FHIR מאורגן לפי משאבים (למשל: מטופל, אבחנה).
ניתן לפרט משאבים כאלה יותר על ידי הגדרת פרופילי FHIR (לדוגמה, קישור לרשימת ערכים ספציפית).
ניתן לפרסם אוסף של פרופילים כמדריך יישום (IG).
מכיוון ש-FHIR מיושם על גבי פרוטוקול HTTPS (HTTP מאובטח), ניתן לאחזר ולנתח משאבי FHIR על ידי פלטפורמות ניתוח לאיסוף נתונים בזמן אמת.
בתפיסה זו, ארגוני בריאות יוכלו לאסוף נתונים בזמן אמת ממודלים של משאבים מוגדרים.
ניתן להזרים משאבי FHIR למאגר נתונים שבו ניתן לתאם אותם עם נתוני אינפורמטיקה אחרים.
מקרי שימוש פוטנציאליים כוללים מעקב אחר מגפות, הונאת תרופות מרשם, אזהרות אינטראקציות שליליות בין תרופות, והפחתת זמני ההמתנה בחדר מיון.
מספר מימושים כבר נבדקו בהצלחה בתוך ארצות הברית ומחוצה לה, כשהמימוש של SMART (Substitutable Medical Applications, reusable technologies), המאפשר יצירת יישומי FHIR, נחשב פופולרי במיוחד.
יישומי קוד פתוח של מבני נתונים, שרתים, לקוחות וכלים של FHIR כוללים יישומי עזר מ-HL7 במגוון שפות, ו-HAPI-FHIR ב-Java.
בשנת 2014, הוועדה האמריקאית למדיניות טכנולוגיות מידע (IT) במערכות הבריאות, בשיתוף עם הוועדה האמריקאית לתקני IT בבריאות אישרו המלצות לממשקי תכנות יישומים ציבוריים (פתוחים) יותר.
דו"ח כוח המשימה JASON על "תשתית מידע בריאותית איתנה" סימן את FHIR כגישת ה-API המועמדת הטובה ביותר, וכי ממשקים כאלה צריכים להיות חלק משלב 3 של הקריטריונים של "שימוש משמעותי" בחוק טכנולוגיית מידע בריאותית לבריאות כלכלית וקלינית.
בשנת 2020, המרכזים האמריקאים לשירותי מדיקר ומדיקייד (CMS) פרסמו את כללי החקיקה שלהם לתפעוליות בינית וגישה לחולים (CMS-9115-F).
הכללים מחייבים שימוש ב-FHIR על ידי מגוון משלמים בפיקוח CMS.
באופן ספציפי, הכלל דורש ממשקי API של FHIR עבור גישה למטופל, ספריית ספקים וחילופי משלם-למשלם.
משרד הבריאות הישראלי פועל כדי לקדם הנגשת מידע למטופלים ומטפלים באמצעות אימוץ תקן FHIR בארגוני הבריאות בישראל.
בשנת 2020 הוקם צוות IL CORE במטרה להתאים את הרכיבים הנחוצים ללוקליזציה ורגולציה במערכת הבריאות בישראל.
המשרד, בשיתוף עם החברה לתועלת הציבור 8400, הקים את קהילת FHIR IL אשר מטרתה לעודד את אימוץ התקן במערכת הבריאות הישראלית תוך שיתוף פעולה בין הארגונים לתעשייה.
במסגרת פעילות משותפת של המשרד ו- 8400 הושקו מספר פרויקטים ראשונים ליישום FHIR בקופות החולים ובתי החולים, וזאת לצד פרויקטים נוספים שמקודמים בארגוני הבריאות באופן עצמאי.
כמו כן, משרד הבריאות מקצה תקציבים לקופות החולים ובעתיד לארגונים נוספים לצורך הקמת תשתית FHIR.
בכנס "אלי הורוביץ לכלכלה וחברה" של המכון הישראלי לדמוקרטיה שנערך בדצמבר 2020, העריך משה בר סימן טוב, מנכ"ל משרד הבריאות לשעבר, כי עלות ההטמעה של מודולים מרכזיים של FHIR במערכת הבריאות בישראל מוערכת בכ-400 מיליון ש"ח על פני 5 שנים.
במרץ 2022 יצאו משרד הבריאות, המיזם הלאומי ישראל דיגיטלית ורשות החדשנות בקול קורא "לפיילוטים בתחום הבריאות הדיגיטלית - לבניית אפליקציות SMART on FHIR".
בשנת 2023 החלה ממשלת ישראל בהליך חקיקה לקידום שיתוף מידע בין ארגונים במערכת האקולוגית של הבריאות הישראלית לטובת החולה, בדגש על העצמת המטופל וחסימת מידע מופחתת.
החקיקה המוצעת מתייחסת גם לצורך בסטנדרטיזציה של הנתונים על ידי אימוץ תקן FHIR ושימוש בטרמינולוגיות סטנדרטיות, כגון SNOMED-CT, הן במערכות מקור והן בתהליך חילופי הנתונים.
שיתוף המידע יהיה בהסכמת המטופל, והסכמה זו תינתן על פי סלי נתונים.
בחודש מאי 2024 עבר החוק המוצע ואושרר, וקיבל את השם "חוק ניוד מידע רפואי התשפ"ד 2024".
חוק ניוד מידע רפואי התשפ"ד 2024, אושר בכנסת במאי 2024.
FIFA 20 הוא המשחק ה-27 בסדרת פיפ"א, משחק וידאו מתוצרת EA Sports העוסק בניהול ומשחק כדורגל.
זהו המשחק הראשון בסדרה ללא גרסאות Xbox 360 ופלייסטיישן 3 מאז FIFA 06 ו-FIFA 07, בהתאמה.
הקיצוני של ריאל מדריד ונבחרת בלגיה בכדורגל אדן אזאר מופיע על עטיפת הגרסה הגילה של המשחק, ובלם ליברפול ו וירג'יל ואן דייק על שער מהדורת ליגת האלופות.
קשר יובנטוס וריאל מדריד לשעבר זינדין זידאן הופיע על עטיפת מהדורת האולטימייט.
השינוי הבולט ביותר במשחק הוא המצב החדש VOLTA Football.
המצב, שמשמעות שמו בפורטוגזית היא "חזרה", מתמקד בכדורגל רחוב ולא במשחקי כדורגל מסורתיים.
הוא כולל מספר אפשרויות לשחק בקבוצות של שלושה, ארבעה וחמישה שחקנים, כמו גם עם חוקי קטרגל מקצועי.
בנוסף, לשחקנים יש אפשרות ליצור את השחקן המותאם אישית שלהם לפי מין, ביגוד, נעליים, כובעים, אביזרים וקעקועים.
מצב VOLTA, בדומה למצב The Journey שהופיע ב-FIFA 17 עד FIFA 19, מלווה בסיפור רקע של שחקן בשם Revvy שמנסה לזכות עם קבוצתו באליפות העולם בכדורגל רחוב.
הסיפור מלווה בהופעות קמע של כוכב The Journey אלכס האנטר, סוכנתו ביאטריז וילאנובה וכדורגלן ריאל מדריד ויניסיוס ז'וניור.
VOLTA Football כולל 17 מגרשים, כאשר כל אחד מהם מספק חוויה ייחודית.
בנוסף למחסן הגנרי ולחניון, מופיעים במצב מגרשים המבוססים על ערים אמיתיות: אמסטרדם, ברצלונה, ברלין, בואנוס איירס, קייפטאון, לאגוס, לונדון, לוס אנג'לס, מקסיקו סיטי, מיאמי, ניו יורק, פריז, ריו דה ז'ניירו, רומא וטוקיו.
Ultimate Team כולל 88 שחקני אייקון, כולל 15 חדשים: קרלוס אלברטו, ג'ון בארנס, קני דלגליש, דידייה דרוגבה, מייקל אסיין, גארינצ'ה, ז'וזפ גוארדיולה, קאקה, רונאלד קומאן, אנדראה פירלו, איאן ראש, הוגו סאנצ'ס, איאן רייט, ג'אנלוקה זמברוטה וזינדין זידאן.
שני מצבי משחק חדשים, Mystery Ball ו-King of the Hill, משולבים גם הם ב-Ultimate Team לאחר הכללתם במצב ה-Kick Off.
מצב Mystery Ball מעניק לצד ההתקפי בונוסים למסירה, בעיטה, כדרור, מהירות או כולם יחד, ואילו במצב King of the Hill שחקנים נאבקים על החזקה באזור אקראי על המגרש על מנת להעלות את מספר הנקודות של השער הבא.
במצב הקריירה נערכו כמה שינויים, בעיקר במצב המאמן, שכללו מסיבות עיתונאים אינטראקטיביות מלאות, שיחות עם שחקנים ומערכת מורל משופרת לשחקנים שיכולה להשפיע על סטטיסטיקת הקבוצה או השחקנים הבודדים.
FIFA 20 כולל יותר מ-30 ליגות ברישיון רשמי, למעלה מ-700 קבוצות כדורגל ולמעלה מ-17,000 שחקנים.
לראשונה בהיסטוריה נוספו למשחק ליגת העל הרומנית בכדורגל ו-14 קבוצותיה, וכן המועדון האמירותי אל-עין.
יובנטוס, בוקה ג'וניורס וריבר פלייט אינן מוצגות במשחק לאחר שחתמו על עסקאות שותפות בלעדיות עם פרו אבולושן.
כתוצאה מכך הן מכונות במשחק, בהתאמה, פיימונטה קלצ'ו, בואנוס איירס ונונייס.
בנוסף, סמלי ומדי הקבוצות הרשמיים אינם מופיעים והוחלפו בעיצובים מותאמים אישית שנוצרו על ידי EA.
אצטדיון אליאנץ, הבונבוניירה ואל מונומנטל מוחלפים גם הם באצטדיונים גנריים, בדומה לאליאנץ ארנה של באיירן מינכן, שרישיונו ניתן באופן בלעדי ל-PES.
FIFA 20 שומרת על הרישיונות הבלעדיים לליגת האלופות, הליגה האירופית והסופר קאפ האירופי, והליגות היבשתיות של אמריקה הדרומית - גביע ליברטדורס, גביע סודאמריקנה וגביע רקופה סודאמריקנה, מופיעות במשחק מאז העדכון במרץ 2020.
FFTW (ראשי תיבות של Fastest Fourier Transform in the West, ובעברית, טרנספורמציה פורייה המהירה במערב) היא ספריית תוכנה לחישוב טרנספורמציות פורייה בדידות (DFT) שפותחה על ידי מתאו פריגו וסטיבן ג' ג'ונסון במכון הטכנולוגי של מסצ'וסטס.
החבילה יצאה לאור בשנת 1997, והגרסה האחרונה שלה פורסמה בשנת 2021.
FFTW היא מחבילות התוכנה החופשית (ברישיון GPL) המהירות ביותר של התמרת פורייה מהירה (FFT).
החבילה מיישמת את אלגוריתם FFT עבור מערכים בעלי ערך ממשי ומורכב בגודל ובמימד שרירותיים.
החבילה כתובה ברובה בשפת C, וקיים ממשק גם ב־Fortran, וגם בפייתון.
FLAC (ראשי תיבות של Free Lossless Audio Codec – "קודק חופשי לשמע ללא איבוד נתונים") הוא קודק חופשי ופופולרי לדחיסת שמע ללא איבוד נתונים.
שלא כמו קודקים מאבדי-נתונים כמו MP3 ו-AAC, הוא אינו מסיר כל מידע מזרם השמע, והוא מתאים הן לנגינה יום-יומית והן לארכיבאות של אוספי שמע.
פורמט FLAC נהנה מתמיכה רבה במוצרי תוכנה וחומרה רבים.
ב-29 בינואר 2003 הודיע ארגון Xiphophorus (כיום קרן Xiph) על שילובו של FLAC תחת דגלם, יחד עם הקודקים Vorbis (דחיסת שמע עם איבוד נתונים), Theora (דחיסת וידאו) ו-Speex (דחיסת דיבור).
פרויקט FLAC מורכב מהחלקים הבאים:
libFLAC, ספרייה של מקודדים ופורסים נורמטיביים, וכן ממשק למידע-על
libFLAC++, מעטפת אובייקטים סביב libFLAC
flac, מעטפת שורת-פקודה סביב libFLAC, לקידוד קובצי .flac ופריסתם
metaflac, עורך מידע-על מבוסס שורת-פקודה לקובצי .flac
במילה "חופשי" הכוונה היא שאת מפרט פורמט הזרם יכול ליישם כל אחד ללא בקשת רשות לפני כן (Xiph.Org שומר לעצמו את הזכות לקבוע את מפרט FLAC ולאשר את העמידה בו), ושפורמט FLAC ושיטות הקידוד והפריסה המיושמות לו אינן תחת שום פטנט.
הכוונה היא גם שהיישום הנורמטיבי הוא תוכנה חופשית: קוד המקור ל-libFLAC ול-libFLAC++ זמינים תחת רישיון BSD של Xiph.Org וקוד המקור ל-flac, ל-metaflac ול-plugins זמינים תחת ה-GPL.
במטרותיו המוצהרות, פרויקט FLAC מעודד את מפתחיו שלא ליישם תכונות חסימת העתקה מכל סוג שהוא.
ההבדל בין FLAC לבין אלגוריתמים כלליים לדחיסה ללא איבוד נתונים, כמו ZIP ו-gzip, הוא בכך שהוא תוכנן ספציפית לאריזה יעילה של נתוני שמע; בעוד ש-ZIP עשוי לדחוס קובץ שמע באיכות תקליטור ב-10 עד 20 אחוזים, FLAC מגיע לשיעור של דחיסה ב-30 עד 50 אחוזים.
אף כי קודקים מאבדי נתונים יכולים להגיע לשיעורים של דחיסה ב-80 אחוזים או יותר, המחיר של זה הוא הסרת מידע מהזרם המקורי.
FLAC משתמש בניבוי קווי כדי להמיר את דגימות השמע לסדרה של מספרים קטנים וחסרי יחס (הקרויים residual) ומאחסן אותם ביעילות בקידוד גולומב-רייס.
כמו כן הוא משתמש בקידוד אורך-ריצה לפיסות של דגימות זהות, כמו רגעי דממה.
המעלות הטכניות של FLAC לעומת קודקים שומרי-נתונים אחרים טמונים ביכולת להזרים אותו ובפריסה מהירה ללא קשר לרמת הדחיסה.
FLAC הפך לפורמט ללא איבוד נתונים המועדף לסחר במוזיקה חיה באינטרנט, אף כי אחרים, כגון Monkey's Audio, בשימוש תדיר גם כן.
הוא מייצר קבצים קטנים יותר מאשר Shorten, והוא ללא איבוד נתונים, דבר חשוב לסוחרים במוזיקה חיה.
לאחרונה הוא הפך לפורמט פופולרי גם בקרב סוחרים של מוזיקה לא חיה ללא איבוד נתונים.
FLAC הוא גם פורמט פופולרי לארכיבאות בקרב בעלי תקליטורים ומדיות אחרות המבקשים לשמר את אוסף השמע יקר הערך שלהם.
אם המדיה המקורית אובדת, נפגמת או נשחקת לאחר זמן, עותק FLAC של רצועות השמע מבטיח את יכולת השחזור של המידע המקורי בכל עת, שלא כמו ארכיב מאבד נתונים (כמו MP3) של אותו המידע.
וכן אפשר ליצור קובץ CUE כדי שהתקליטור המשוחזר יהיה עותק זהה באופן מושלם של התקליטור המקורי.
הוויקי של Hydrogen Audio מכיל השוואה כוללת מאוד של קודקים ללא איבוד נתונים, ובהם FLAC.
FLAC תומך רק בדגימות של נקודה קבועה, לא של נקודה צפה, וזאת כדי להבטיח עותקים מושלמים על ידי מניעת שגיאות עיגול.
הוא יכול לטפל בכל רזולוציה של PCM מ-4 עד 32 סיביות לדגימה.
הוא תומך בכל קצב דגימה מהרץ אחד עד 655350 הרץ בקפיצות של 1. יחד עם זאת, גבול זה הוא תאורטי.
מימושים נפוצים שמאפשרים הזרמת אודיו אינם תומכים בקצב דגימה גבוה מ-48000 הרץ.
את FLAC אפשר להדר על פלטפורמות רבות: רוב גרסאות יוניקס (כולל לינוקס, BSD, סולאריס ו-Mac OS X), חלונות ועוד, ויש תצורות למהדרים רבים.
FIV (בראשי תיבות: feline immunodeficiency virus, ובעברית: נגיף הכשל החיסוני החתולי) הוא נגיף רטרו מסוג לאנטי-וירוס.
ההדבקה בנגיף ומהלך המחלה שהוא גורם לה מזכירים מאוד את מחלת האיידס באדם, לפיכך הנגיף בחתולים משמש כמודל מחקרי למחלת האיידס ולעיתים אף מכונה "איידס של חתולים".
הנגיף בודד לראשונה בשנת 1986 באוניברסיטת דייוויס שבקליפורניה.
הדבקה ב-FIV נפוצה בחתולי בית ובחתולי בר ברחבי העולם והוא אינו מדביק בני אדם בשום צורה.
ישנם חמישה טיפוסים של FIV המבוססים על שוני ברצף חומצות האמינו במעטפת הנגיף.
שכיחות נוגדנים בדם נגד הנגיף באוכלוסיית חתולי הבית משתנה מאוד ונעה בין אחוז בודד ל-25 אחוזים באוכלוסיות סיכון ובחתולים חולים.
בארצות הברית נמדדה שכיחות נוגדנים בשניים עד ארבעה אחוזים מחתולי הבר.
שיעור ההדבקה בנגיף אחיד ברחבי ארצות הברית, אך באירופה קיים שוני מהותי בין מדינות שונות.
2 אחוזים בהולנד ובגרמניה לעומת שיעור נגיעות של 30 אחוזים באיטליה.
היארעות המחלה הגבוהה ביותר חלה בחתולי רחוב זכרים לא מסורסים, הסיבה לכך טמונה בכך שדרך המעבר העיקרית של הנגיף היא בנשיכה וחתולים אלה נוטים לתגרות יותר מחתולים אחרים.
זכרים נדבקים בנגיף בשיעור גבוה פי שניים עד ארבעה מאשר נקבות ורוב החתולים הנגועים הם חתולים צעירים שמלאו לחייהם לפחות שנתיים.
נגיף זה מועבר בין חתולים בעיקר בנשיכה.
הנגיף מתרבה בעיקר בתאי ה-T המסייעים שבהם חלבון +CD4, אך גם במקרופגים, אסטרוציטים ובתאי מיקרוגליה.
לאחר ההדבקה מתחיל שלב וירמיה כרוני המגיע לשיאו כעבור שמונה שבועות ולאחריו מתחילה ירידה בעומס הנגיפי בדם.
העומס הנגיפי גובר שוב בשלב הסופני של המחלה.
תגובת הנוגדנים בחתול הנגוע היא נורמלית, אך תגובת מערכת החיסון התאית נפגעת בשל הירידה במספר תאי T המסייעים.
בשל הפגיעה במערכת החיסון נגרם כשל חיסוני ומופיעה עלייה במספר הזיהומים הפתוגניים המשניים וכמו כן ניכרת עלייה בשכיחות הגידולים הסרטניים.
המחלה מאופיינת בשלושה שלבים עיקריים, משך כל שלב וחומרת הסימנים הקליניים המופיעים בו תלויים בין היתר בגיל החיה ובמצבה הבריאותי בעת ההדבקה וכמו כן בעומס הנגיפי המועבר בעת ההדבקה, במסלול ההדבקה ובזן הנגיף המדביק.
חלק מהסימנים הקליניים המופיעים הם סימנים ראשוניים המשויכים לנזק הנגרם ישירות על ידי הנגיף ויתר הסימנים הקליניים משניים להידרדרות החוסן החיסוני של החיה הנגועה.
שלב אקוטי: הסימנים הקליניים מופיעים כחודש או חודשיים לאחר ההדבקה ומאופיינים בעיקר בחום בדיכאון ובהגדלה מפושטת של קשרי לימפה.
שלב תת-קליני: כעבור מספר שבועות או חודשים נעלמים הסימנים הקליניים אך הנגיף עודנו נמצא בדם החתול.
משך שלב זה משתנה מאוד ותלוי בגורמים נוספים, הוא יכול להימשך מספר חודשים עד שנים.
שלב כרוני: מערכת החיסון של החתולים הנגועים קורסת וגופם נכנע לפתוגנים המשניים התוקפים אותם.
הסימנים הקליניים המאפיינים את השלב הכרוני כוללים דלקות (בפה, בחניכיים, באף, בלחמית, במעיים, בעור ודלקת ריאות נגיפית), הופעת גידולים סרטניים (בפרט מסוג לימפוסרקומה וקרצינומה של תאי הקשקש), אי ספיקת כליות, מחלות בדרכי השתן, מחלות אנדוקריניות וסוכרת.
חלק מהסימנים מיוחסים יותר לגיל המבוגר בעת ההדבקה מאשר לפעולת הנגיף עצמו.
מאחר שהנגיעות ב-FIV היא לכל החיים, הבדיקה הנוחה והאמינה ביותר לאבחון הנגיעות היא בדיקת נוגדנים בנסיוב של החתול החשוד בהדבקה.
אבחון הנוגדנים נעשה לרוב בשיטת ELISA או בשיטה של אימונופלואורסצנציה.
ישנן ערכות מסחריות המאפשרות אבחון נגיעות בשיטת ELISA במרפאה וטרינרית, כמו כן, בדיקת ELISA בעלת רגישות וסגוליות גבוהה.
בכל זאת תיתכן תוצאה חיובית שגויה בכמה מקרים:
גורי חתולים מקבלים נוגדנים נגד הנגיף מאמם ולכן הימצאות נוגדנים בגור צעיר משישה חודשים אינה בהכרח מעידה על מחלה פעילה.
כמו כן, הדבקה אנכית של הגורים מהאם היא נדירה מאוד בחתולים ולכן סביר להניח שהם לא נגועים.
חתול שחוסן בתרכיב נגד הנגיף יפתח נוגדנים נגדו ויציג תוצאה כאילו הוא נגוע במשך לפחות שנה מיום החיסון.
זוהי אחת הסיבות לכך שחלק מהווטרינרים ממאנים להמליץ על חיסון גורף בחתולים.
שיטות נוספות מדויקות לאבחון הן בידוד נגיף ומבחן PCR.
בידוד נגיף היא שיטה יקרה האורכת זמן רב ודורשת מומחיות רבה בביצועה ולפיכך אינה מבוצעת באופן שיגרתי.
מבחן ה-PCR בעל רגישות וסגוליות גבוהות מאוד והוא אינו מושפע מחיסון נגד הנגיף, עם זאת הוא דורש ציוד מיוחד ולכן אינו מבוצע במרפאות אלא רק במעבדות מיוחדות.
טיפול- זוהי מחלה חשוכת מרפא ומטרת כל הטיפולים היא להקל על החתולים החולים בה.
טיפול תומך ומתן אנטיביוטיקה לטיפול בדלקות הנובעות מזיהום בפתוגן משני.
בשל הכשל החיסוני ביצוע חיסונים לאחר שחלה החתול במחלה שנוי במחלוקת ויעילותם מוטלת בספק (יש הטוענים כי מומלץ לחסן את החתולים בשל יכולתם המוגבלת להדוף גורמי מחלה אך חשוב להשתמש בחיסונים המכילים פתוגנים מומתים ולא מוחלשים).
כמו כן, מומלץ להימנע מטיפול בסטרואידים שכן אלה מדכאים את מערכת החיסון אף יותר.
מעכבי האנזים רוורס טרנסקריפטאז, כמו AZT, הנהוגים בטיפול בבני אדם החולים באיידס, מפחיתים ככל הנראה את חומרת המחלה (עם זאת, כטיפול יחיד בתרופה, הווירוס נעשה עמיד אליה עם הזמן).
מרבית שאר התרופות האנטי ויראליות רעילות לחתולים.
בשל כך, ההמלצה היא לשמור את הטיפול בתרופה למקרים בהם תרופות אחרות לא יעילות ובעיקר למקרים של מעורבות מערכת העצבים המרכזית.
מניעה- מאחר שהטיפול אינו מרפא, מניעה היא האמצעי הטוב ביותר להגנה מפני המחלה בחתולים.
חיסון: בניגוד לנגיף HIV הגורם למחלת האיידס באדם, הצליחו לפתח חיסון כנגד הנגיף הגורם למחלה בחתולים.
יעילות החיסון שנויה במחלוקת והחיסון אינו מספק הגנה נגד כל הטיפוסים של FIV, אך עצם פיתוחו מהווה נקודת ציון ומקור לתקווה שבבוא העת יצליחו לפתח חיסון יעיל נגד המחלה בחתולים ואף נגד המחלה באדם.
החיסון הניתן הוא תרכיב של נגיף מומת שהוכן משני בידודים של הנגיף והוא זמין באופן מסחרי בארצות הברית.
מאחר שטיפוסי הנגיף הנפוצים בישראל שונים מהטיפוסים הנפוצים בארצות הברית יעילותו פחותה בישראל.
חתולים החיים בתוך הבית ובפרט חתולים החיים לבדם אינם בסכנה להידבק בנגיף.
שמירת החתול מפני חתולי רחוב וחתולים זרים היא ההגנה הטובה ביותר.
במידה שיש בבית חתול אחד חולה מומלץ לא להביא חתולים חדשים שכן במקרה של קטטה עלול להידבק גם החתול החדש ונוסף על כך הבאת חתול נוסף יכולה להביא לעקה נפשית בקרב החתול החולה ולהרעה במצבו.
בבתי גידול לחתולים ובבתים מרובי חתולים מומלץ לבצע בדיקה לאבחון FIV בחתול חדש לפני הכנסתו לבית.
פלופס (FLOPS - Floating Point Operations Per Second, פעולות נקודה צפה לשנייה) היא יחידת מידה לעוצמתם של מחשבים העוסקים בעיבודים עתירי חישוב, ובפרט עיבודים מדעיים, שבהם נעשה שימוש נרחב בפקודות נקודה צפה.
בפרט מקובלת יחידה זו למדידת עוצמתם של מחשבי-על.
היחידה מודדת את כמות הפעולות בנקודה צפה שמבצע המחשב בשנייה.
פלופס היא יחידת המידה הבסיסית, ובדרך כלל נעשה בה שימוש בצירוף תחילית המציגה מיליון יחידות (מגה), מיליארד יחידות (גיגה) וכך הלאה.
ביוני 2019 השיג המחשב האמריקאי Summit את עוצמת החישוב החזקה ביותר והוכרז כמחשב המהיר בעולם עם שיא של 148.6 פטהפלופס.
הוא איבד את מקומו לפוגקו עם יכולת עיבוד של 442.01 פטהפלופס.
נכון ל-2023 Frontier הוא המהיר ביותר עם יכולת עיבוד של 1,102.00 פטהפלופס.
נכון ל-9 בינואר 2025 מחשב-העל אל קפיטן הדיח את Frontier עם יכולת עיבוד של 1.742 אקסה-פלופס exaFLOPs.
FIRST מקיימת מדי שנה אלפי תחרויות שונות בתחום הטכנולוגיה לתלמידי בית ספר יסודי חטיבות ביניים ותיכונים במעל 110 מדינות ברחבי העולם, ביניהן גם בישראל.
פעילות FIRST בישראל נתמת על ידי משרד החינוך ובשנת 2013 עבר להיות הפרויקט הקדם-אקדמי המרכזי של הטכניון (עד 2013, הטכניון תמך בארגון).
יושב ראש הוועד המנהל של FIRST ישראל והמייסד שלה הוא אלוף אביהו בן-נון, לשעבר מפקד חיל האוויר.
בתחרות הרובוטיקה משתתפות קבוצות המורכבות מתלמידי תיכון מבתי ספר שונים.
בארצות הברית מתקיימות מספר תחרויות אזוריות שהמנצחים בהן מעפילים לגמר.
בכל שנה ביום שבת הראשון של השבוע הראשון של חודש ינואר נחשף משחק שונה, ועל הקבוצות לבנות רובוט שמסוגל לבצע את המשימות הנדרשות במהלך המשחק.
לכל קבוצה ניתן פרק זמן של 6 וחצי שבועות כדי לבנות את הרובוט ולהכין אותו לתחרות על פי חוקי התחרות.
לכל קבוצה ניתנת ערכת כלים בסיסית, והיא מהווה את הבסיס לבנייתו של הרובוט.
על כל קבוצה להתחלק למספר תת-קבוצות, העוסקות כל אחת בפן אחר בבנייתו של הרובוט, תכנותו, בניית אתר אינטרנט לקבוצה, וכן הלאה.
על הרובוט, לבסוף, לבצע 3 משימות עיקריות, פעולה אוטונומית שנקבעת כחלק מהמשחק (ללא כל עזרת מגע אנושי) כגון קליעת סלים, משחק ידני (בו מפעילים את הרובוט חברי הקבוצה) ויכולת ביצוע משימת מבטחים, כגון עליה על רמפות והרמת רובוט אחר.
ישראל משתתפת בתחרות הרובוטיקה מאז 2005. בשנה הראשונה התחרות נערכה במרכז הקונגרסים בחיפה, ובשנים לאחר מכן עד שנת 2016 היא נערכה באופן קבוע בהיכל מנורה מבטחים שבתל אביב.
משנת 2017, נערכים בארץ כ-5 אירועים במסגרת מעבר לשיטת תחרות שונה, שיטה אזורית, כאשר 4 אירועי מוקדמות מתקיימים בהיכל ספורט כלשהו בארץ.
בשנים האחרונות אירוע הגמר התקיים בהיכל הספורט העירוני מלחה בירושלים.
תוכנית ה-FIRST LEGO League Challenge מיועדת לילדים בגילאי 14-9. בתחרות משתתפות כ-20,000 קבוצות בכל העולם.במהלך העונה, כל קבוצה נדרשת לבנות ולתכנת רובוט באמצעות מערכות EV3, NXT RCX או Spike Prime מבית חברת לגו, ולכתוב פרויקט חקר.
בתחרות עצמה, הקבוצות נשפטות לפי ארבעה קריטריונים: ביצועי הרובוט, עיצוב ותכנון הרובוט, פרויקט החקר וערכי ה-FLL.
הקבוצות הזוכות בתחרויות האזוריות מעפילות לתחרות הארציות, והקבוצה הזוכה בתחרות הארצית נוסעת ל-FIRST Championship - הגמר העולמי של כל תחרויות FIRST.
עונת הבנייה נמשכת כ-8 שבועות, מבעיטת הפתיחה ועד התחרויות האזוריות.
בקטגוריית ביצועי הרובוט, על הקבוצות לבנות ולתכנת רובוט אשר יהיה מסוגל לבצע משימות שונות.
ביום התחרות, על הרובוט לבצע את המשימות בזמן של 2:30 דקות.
כאשר יינתן ניקוד לביצועי הרובוט בין 0 ל-857 נקודות (בעונת 2015), בהתאם למחוון ניקוד.
המשימות משתנות משנה לשנה, וכל שנה בתחילת ספטמבר הן מפורסמות באתר FIRST העולמי.
זירת הרובוט מורכבת ממפה - משטח עם קווים ושרטוטים עליו נוסע הרובוט, ודגמי משימה - דגמי לגו המונחים על המפה, ולפיהם ניתן הניקוד לביצועי הרובוט.
בקצה המפה, מצוי ריבוע לבן בגודל 40X40 ס"מ הנקרא בסיס - מחוץ לבסיס אסור לקבוצות לגעת ברובוט בעת המקצה.
הרובוט בנוי מערכת NXT או EV3 של לגו, והוא חייב להיות אוטונומי לחלוטין.
תחרות המיועדת לילדים בגילאי 6-9. למעלה מ-16,000 ילדים, בלמעלה מ-1,500 קבוצות משתתפים מדי שנה בתחרות.
הילדים, בלווית מדריך מבוגר, בונים מודל מלגו הכולל רכיב נע: גלגל, גומייה, מנוף, וכו'.
כמו כן הם יציגו בתחרות פוסטר המציג את חברי הקבוצה, ואת פתרונותיהם לנושא-בעיה עולמית מהסביבה היומיומית שלנו, המוגדר מדי שנה על ידי FIRST.
בסיום העונה מתקיימים פסטיבלים, בהם הקבוצות מציגות את עבודתן וחוגגות את הישגיהן.
FK דאוגבה ריגה (בלטבית: FK Daugava Rīga) היה מועדון כדורגל מהעיר ריגה שבלטביה המשחק בליגת העל הלטבית.
הוא הוקם בשנת 2003 תחת השם "FK יורמאלה" עד לשנת 2009. ב-2010, שמה של הקבוצה שונה ל-FK יורמאלה-VV, אך במרץ 2012 המועדון עבר לריגה ושינה את שמו ל-FK דאוגבה ריגה.
מועדון FK יורמאלה נוסד בשנת 2003 על מנת להניח תשתית לקבוצת ספורט, לבנות אצטדיון מודרני ביורמאלה ולהגביר את הפופולריות של ענפי ספורט שונים בקרב ילדים ונוער ביורמאלה.
הקבוצה שיחקה באצטדיון סלוקאס בעיר יורמלה ובו 5,000 מושבים.
בעונתה הראשונה שיחקה הקבוצה בליגה השנייה של לטביה.
היא הגיעה למקום הראשון ועלתה לליגת העל הלטבית.
בעונתה הראשונה בליגה הראשונה סיימה במקום החמישי.
עם זאת, אף על פי ששאיפות גדולות של הנהלת הקבוצה והחתמת כמה שחקנים של נבחרת לטביה בכדורגל בשנים שלאחר מכן, המועדון לא הצליח לשחזר את הישגי העונה הראשונה, נקלע למשבר כלכלי וכמה משחקניו הבולטים עזבו באמצע העונה.
במהלך שנת 2008 המועדון עבר לעיר ריגה והחליף את שמו.
במרץ 2012, התקבלה החלטה על ידי הנהלת המועדון, שהקבוצה תעבור לעיר ריגה ותשחק באצטדיון דאוגבה ובכך שונה שמה ל-FK דאוגבה.
בעונת 2012, סיימה דאוגבה מקום 9 בליגת העל הלטבית, וכתוצאה מכך הייתה צריכה להתמודד בפלייאוף הירידה נגד BFC דאוגבה.
במשחק הבית של FK דאוגבה, היא ניצחה 0–1 ובמשחק החוץ היא ניצחה 1–3 ובכך נשארה בליגת העל הלטבית.
ליגת המשנה הלטבית - 2003
סגנית זוכת גביע לטביה בכדורגל - 2010
בתורת הסיבוכיות, מחלקת הסיבוכיות FNP היא ההרחבה לבעיית הפונקציה של מחלקת בעיות ההכרעה NP.
בעיות רבות ב-NP, ובהן גם מספר רב של בעיות NP-שלמות, שואלות מתי חפץ מסוים קיים, כמו השמה מספקת, צביעת גרף, או מציאת קליקה בגודל מסוים.
גרסות ה-FNP עבור בעיות אלה, שואלות לא רק האם קיים פתרון אלא גם מהו אותו פתרון.
יחס בינארי , שבו לכל היותר גדול פולינומית מ-, הוא ב-FNP אם ורק אם יש אלגוריתם דטרמיניסטי עם זמן ריצה פולינומי באורך הקלט שיכול להכריע האם מתקיים בהינתן ו-.
ההגדרה אינה כוללת אי-דטרמיניזם והיא אנלוגית להגדרת המוודא של NP.
קיימת שפה ב-NP המתאימה לכל יחס ב-FNP באופן ישיר, שלעיתים נקראת בעיית הכרעת FNP.
זו השפה הנוצרת על ידי לקיחת כל ה-ים עבורם מתקיים עבור מסוים.
למרות זאת, יכול להיות יותר מיחס FNP אחד עבור בעיית הכרעה כלשהי ב-NP.
דוגמה ליחס ב-FNP הוא היחס שמתקיים כאשר הוא פירוק לגורמים של (אליו מתייחסים כמספר שלם).
לבעיה זו לא ידוע אלגוריתם פולינומי וקושי החישוב המשוער שלה הוא הבסיס למספר שיטות הצפנה א-סימטרית.
כל בעיה NP-שלמה ניתנת לרדוקציה עצמית (למשל דרך הרדוקציה העצמית של בעיית ההשמה המספקת) ולכן גרסת ה-FNP שלה לא יותר קשה מבעיית ההכרעה.
לעומת זאת, מיהיר בלר ושפי גולדווסר הראו ב-1991, על סמך מספר הנחות סטנדרטיות, שקיימות שפות ב-NP כך שכל גרסות ה-FNP שלהן אינן ניתנות לרדוקציה עצמית, עובדה הרומזת על כך שבעיית ההכרעה קלה יותר מכל בעיות החיפוש המתאימות לה.
FL Studio (לשעבר "Fruity Loops") היא תוכנת מחשב מסוג תחנת עבודה דיגיטלית לאודיו שפותחה על ידי Image-Line Software, חברת תוכנה שנמצאת בבלגיה.
באמצעות התכונה ניתן ליצור בעיקר מוזיקה אלקטרונית, אך מכיוון שניתן ליצור VST Plugins ולהפעילם בתוכנה, ומכיוון שישנן חברות גדולות רבות שיוצרות VST הניתנים לרכישה ולשימוש, כיום ניתן ליצור כמעט כל סוג של מוזיקה באמצעות התוכנה - החל ממוזיקה אלקטרונית פשוטה עד לתזמורות שלמות שנשמעות אמיתיות.
כמו כן, ניתן להקליט אודיו בתוכנה וליצור שירים בעלי שירה.
מאז הגרסה הראשונה התוכנה תומכת פלאגינים (VST) בשילוב עם קובצי MIDI.
לאחרונה ממשק התוכנה החל לתמוך גם בקובצי MP3, WAV ו-Ogg .
FruityLoops מבוססת על מודל הסקוונסר.
בין התוכנות הדומות בתפקודן ומתחרות ב-FruityLoops נמצאות Logic Pro, Reason ו-Cubase.
התוכנה היא תוכנה שיתופית (גרסת ניסיון משווקת בחינם באתר החברה, אך כדי להשתמש בכל התכונות יש לשדרג לגרסה בתשלום) וישנן מספר גרסאות, השונות במחירן ותפקודן, ומתאימות הן לחובבנים והן למקצוענים.
הגרסה הנפוצה ביותר היא Producer Edition, אך ההבדל בין הגרסאות הוא בעיקר בכמות הפלאגינים הרשמיים המובנים בתוך גרסת התוכנה עצמה.
Image-Line פיתחה גם גרסת אפליקציה למכשירי הסמארטפון - FL Studio Mobile - הניתנת להורדה הן ב-Google Play Store והן ב-App Store.
בנוסף, התוכנה יכולה להתחבר לציוד היקפי שעוזר בשימוש ובכתיבת מוזיקה, וגם למטרה הזו קיימת אפליקציה למכשירי הסמארטפון - Image-Line Remote - שיכולה להתחבר למחשב ולסייע להשתמש בתוכנה באופן פשוט יותר.
התוכנה קלה לשימוש ומומלצת מאוד למתחילים, והעיצוב של התוכנה החל מגרסה 12 שם דגש על קלות השימוש.
עם זאת, ישנם דיג'יים מפורסמים רבים שמשתמשים ב-FL Studio, ביניהם מרטין גריקס, אפרוג'ק, אלן ווקר, אקסביירסובייסד ואביצ'י.
בחודש מאי 2018 יצאה לאור גרסה 20 לרגל 20 שנה לתוכנה.
בספטמבר 2018 יצא שלט המידי הייעודי הראשון לתוכנה (כמו ה ableton push של ableton), ה AKAI FIRE.
באפריל 2022 חברת Novation הוציאה מקלדת MIDI ייעודית לתוכנה, ה-fl key
תוכנית FIRST LEGO League Challenge (לשעבר FIRST LEGO League) היא תחרות בין-לאומית של עמותת FIRST, בה משתתפים ילדים בכיתות ד' עד ט' המתמודדים עם אתגר חדש מדי שנה הקשור למציאות היום-יומית.
האתגר עמו מתמודדים התלמידים כולל בנייה ותכנות רובוט אוטונומי המבצע משימות על גבי לוח משימה ייחודי, חקר ולימוד אודות נושא האתגר תוך חשיבה יצירתית והצגת פתרון חדשני כל זאת תוך פיתוח כישורים חברתיים כגון עבודת צוות, מנהיגות, שיתוף פעולה ומעורבות בקהילה.
בתחרות משתתפים תלמידים ותלמידות בכיתות ד' עד ט'.
בממוצע בתחרות משתתפות כ-20,000 קבוצות בכל העולם.
במהלך העונה, כל קבוצה נדרשת לבנות ולתכנת רובוט באמצעות ערכת SPIKE Prime, EV3 ,RCX או NXT של חברת לגו, ובמקביל לפתח פרויקט חדשנות שמציע פתרון יצירתי וחדשני לבעיות מהעולם האמיתי.
בתחרות עצמה, הקבוצות נשפטות לפי ארבעה קריטריונים: ביצועי הרובוט, עיצוב ותכנון הרובוט, פרויקט החדשנות ועבודה על-פי ערכי ה־FIRST LEGO League.
בכל תחרות מוקדמות מעפילות מספר קבוצות לתחרויות הארציות, ומשם מפעילות לתחרויות ה-FIRST'' Championship, תחרויות הגמר העולמיות.
תקופת הבנייה והתכנון נמשכת כ-4 חודשים, מאירוע ההזנקה (ספטמבר) ועד התחרויות האזוריות (ינואר - פברואר).
עד עשרה חברי קבוצה, בכיתות ד' עד ט' (כולל)
כחלק מתוכנית לימודים במדע וטכנולוגיה
על הקבוצה לחפש בעיה הקשורה לאתגר השנה, ולמצוא לה פתרון חדשני ופורץ דרך.
נושא זה בעל משקל כ־30 אחוז.
על הקבוצה לבנות רובוט שיבצע כמה שיותר משימות על שולחן המשימות בזמן מוגדר של 2:30 דקות.
לכל משימה ניקוד שונה, השולחן והמשימות קבועות בכל העולם.
נושא זה בעל משקל כ־25 אחוז.
לאורך כל השנה הקבוצה שמרה על ערכי הליבה של FIRST'', התנדבה בקהילה, וכן עזרה לזולת.
נושא זה בעל חשיבות רבה מעבר לנקוד ובעל ניקוד של כ־45 אחוז.
מדי שנה מוגדר נושא שנתי שבו עוסק האתגר עמו מתמודדים התלמידים המשתתפים בפעילות.
אלו הם שמות האתגרים לאורך השנים:
מלבד מביצועי הרובוט בתחרות, הקבוצות נשפטות גם על פרויקט החדשנות, על ערכי היסוד ועל הרובוט עצמו.
בכל אחד משלושת התחומים של חדרי השיפוט מוענק פרס אחד.
לפי גודל התחרות יקבע אם יוענק רק פרס למקום הראשון בכל תחום או שיינתנו פרסים גם למקום שני ובתחרויות גדולות מאוד גם למקום שלישי.
חדרי שיפוט - חדרי השיפוט הם חדרים שבהם הקבוצות מציגות את התהליך שעברו במהלך העונה.
הקבוצות מציגות ועונות על השאלות בכל שלושת התחומים- רובוט, פרויקט החדשנות וערכי הליבה.
לכל קבוצה יש אפשרות לבחור האם קודם להראות הצגה בכל תחום ואז לענות על שאלות או לא לבחור הצגה מראש ולענות רק על שאלות.
בחדרי השיפוט השופטים שומעים את דבריהם של חברי הקבוצה ולאחר דיון הם ממלאים מחוון שלפיהו יש זכאות לפרסים.
לא ניתן להכניס לחדרי השיפוט יותר מעשרה תלמידים ואין להחליף בין התלמידים בחדרי השיפוט.
כל קבוצה מציגה את פעילותה בכל אחד מחדרי השיפוט.
בשלב זה מעריכים השופטים את הישגי הקבוצה על פי ההצגה של התלמידים בחדר השיפוט ובהתאם לשאלות ולתשובות במהלך השיפוט.
בתום חדר השיפוט, כל צוות שופטים ממלא מחוון לקבוצה, בו הוא מציין את רמת הקבוצה בכל אחת מהקטגוריות, רושם משוב ומסמן חוזקות שזהה בקבוצה.
בנוסף, במהלך היום ותוך כדי תהליך השיפוט, השופטים מדרגים את הקבוצה ביחס לשאר הקבוצות שנבחנו באותו חדר השיפוט ׁׁׁׁׁׂׂבסדר יורד.
בתום תהליך השיפוט, מתכנסים כל שופטי התחום, מכל חדרי השיפוט, מציגים מידע על הקבוצות שבחנו, דנים ומדרגים את הקבוצות המועמדות לפרס של אותו התחום.
לאחר מכן מתכנסים כל שופטי התחרות לדיון לקביעת הזוכות באליפות, הזוכות בפרסים השונים והקבוצות המעפילות לשלב הבא.
קבלת ההחלטות מתבצעת על בסיס שקלול הדירוג הכללי של הקבוצה בכל קטגוריות האתגר וביחס לכל הקבוצות בתחרות.
בעונת MASTERPIECE (2023-24) בגלל מחסור בשופטים עקב מלחמת חרבות ברזל, נעשה שינוי, והוחלט לוותר על שיפוט הרובוט בחדר השיפוט, ולשפוט בחדר השיפוט רק על פרויקט החדשנות וערכי הליבה.
שיפוט הרובוט נעשה בשנה זו דרך הגשה של חוברת רובוט בה הקבוצה מפרטת על פי קריטריונים שניתנו על מבנה הרובוט שלה, התכנות, הזרועות והעבודה שנעשתה בנושא הרובוט.
מועמדות לפרס האליפות והעפלה לתחרות הבאה
על מנת שקבוצה תהיה מועמדת לפרסי האליפות, עליה להיות בולטת באופן מובהק בכל חדרי השיפוט ובנוסף, על הקבוצה להיות מדורגת בין 40% הקבוצות העליונות, בביצועי הרובוט בזירה, בהתאם להיקף הקבוצות שהתחרו בפועל בתחרות.
על מנת להעפיל לשלב הבא, על הקבוצה להיות בולטת בכל חדרי השיפוט ובנוסף, על הקבוצה להיות מדורגת בין 75% הקבוצות העליונות בביצועי הרובוט בזירה, מתוך היקף הקבוצות המתוכנן להשתתף בתחרות.
בתום התחרות מתקיים טקס שבו מכריזים על הקבוצות שזוכות בפרסים.
מספר המקומות בכל פרס תלוי בגודל התחרות.
חלק מהפרסים הם פרסי חובה והם מוענקים בכל תחרות לקבוצות שנמצאו ראויות ביותר לאותם פרסים וחלק מהפרסים הם פרסי רשות ומארגני התחרות וצוות השופטים יכולים לבחור להעניק את הפרסים האלה.
פרס האליפות מוענק לקבוצה אשר לדעת השופטים מגלמת בצורה המיטבית את חוויית FIRST LEGO League Challenge על ידי אימוץ מלא של ערכי הליבה תוך הצטיינות וגילוי חדשנות הן בתחום פרויקט החדשנות והן בתחום הרובוט.
הקבוצות שזוכות בפרסי האליפות מעפילות באופן אוטומטי לשלב הבא.
פרס ערכי הליבה מוענק לקבוצה שמיישמת בצורה הטובה ביותר את ערכי הליבה של התכנית תוך שהיא מגלה התלהבות ורוח צוות יוצאים מן הכלל.
פרס זה ניתן לקבוצה שמשתמשת במקורות מידע מגוונים כדי להגיע להבנה מעמיקה של הנושא והבעיה ומפתחת פתרון יצירתי וחדשני.
הקבוצה הזוכה משתפת באופן נרחב את הפתרון שלה עם קהלים רלוונטיים, מקבלת משוב ופועלת לשיפור הפתרון בעקבות המשוב.
פרס תכנון הרובוט מוענק לקבוצה שמשתמשת בעקרונות תכנות וברעיונות הנדסיים יוצאים מן הכלל, על מנת לפתח רובוט חסון, עמיד ויעיל מבחינה מכנית ובעל יכולת גבוהה לבצע את משימות האתגר.
פרס ביצועי הרובוט - נקבע על פי הניקוד הגבוה בזירת הרובוט ואינו תלוי בתוצאות חדרי השיפוט.
לכל קבוצה ניתנת האפשרות להתחרות בשלושה מקצים בני 2.5 דקות.
הניקוד הגבוה ביותר שהשיגה הקבוצה קובע.
פרס מיוחד שמוענק לא לקבוצה אלא למנטור שמנהיגותו והובלתו ניכרים באופן בולט ומדגימים היטב את ערכי הליבה של FIRST.
קבוצות אשר מרגישות שאחד המנטורים שלהן ראוי לפרס מגישות טופס מועמדות בו הן מפרטות מדוע הן חושבות שהמנטור ראוי לפרס.
הזוכים נבחרים מתוך המועמדים שהוצגו על ידי הקבוצות.
פרס זה ניתן לקבוצה שהעצימה את ביטחונה העצמי, התקדמה משמעותית גם במשחק הרובוט וגם בפרויקט החדשנות ומהווה דוגמה מזהירה של ערכי ליבה מעולים.
ניכר שחברי הקבוצה הבינו שמה שהם מגלים חשוב יותר מהזכייה בפרסים.
פרס זה ניתן לקבוצה אשר תכננה רובוט יעיל, פתחה פתרון תכליתי לאתגר של פרויקט החדשנות ואשר ערכי הליבה ניכרים בכל מה שהם עושים.
פרס זה ניתן לקבוצה שהשופטים מצפים ממנה להגיע להישגים גדולים בעתיד.
פרס זה ניתן לקבוצה אשר מפנימה את התרבות של LEGO FIRST League על ידי גיבוש הקבוצה, רוח הצוות והדגמת התלהבות.
פרס זה מוענק לקבוצה אשר הצטיינה במהלך העונה בפעילות קהילתית בעלת משמעות ניכרת לקהל היעד שלה והדגימה השפעה חיובית של השתתפות ב־League LEGO FIRST על חברי הקבוצה.
FN BRG-15 הוא מקלע בלגית תוצרת חברת FN Herstal, בשנת 1983 FN Herstal הודיעה על תחילת פרויקט של מקלע כבד בשם FN BRG-15, אך בשנת 1990 הפרויקט בוטל וייצורו של הנשק הופסק.
IA 58 פוקרה (IA 58 Pucará, קצ'ואה: מבצר) הוא מטוס תקיפה המיוצר על ידי חברת FMA (Fábrica Militar de Aviones, תעשייה אווירית צבאית) בארגנטינה.
המטוס נועד למשימות תקיפה, אמנעה, וסיוע, וכן למשימה ייעודית של לוחמה בעצימות נמוכה.
הפוקרה בנוי ממתכת, בעל כנף נמוכה, כן נסע מתכנס, ומונע על ידי שני מנועי טורבו-פרופ.
למטוס צוות של שניים ויכולת המראה ממסלולי המראה מאולתרים בעת הצורך.
הפוקרה נטל חלק מבצעי במלחמת פוקלנד ובמלחמת האזרחים בסרי לנקה.
באוגוסט 1966 החלה התעשייה האווירית של ארגנטינה, הדירקטוריון הלאומי למחקר וייצור אווירונאוטי בארגנטינה (Dirección Nacional de Fabricación e Investigación Aeronáutica, DINFIA), בפיתוח מטוס לדיכוי מרידות שזכה לסימול AX-2. זאת, על פי דרישת חיל האוויר הארגנטינאי.
התכנון שנבחר היה של מטוס בעל כנף נמוכה, בעל שני מנועי טורבו-פרופ מותקנים בבתי מנוע על הכנפיים, ובעל הגה כיוון בצורת T.
כדי לבחון את התכנון נבנה דגם בגודל מלא, ללא מנועים, שהוטס כדאון.
הדגם הוטס לראשונה ב-26 בדצמבר 1967. טיסת המבחן של הדאון לא הראתה קשיים מיוחדים, ולכן החלה בניית אב טיפוס בספטמבר 1968. המטוס נקרא בתחילה FMA (שמה של DINFIA הוחלף ל-Fábrica Militar de Aviones, FMA, מוקדם יותר באותה שנה) IA 58 דלפין, אך לאחר מכן הוחלף השם לפוקרה.
אב הטיפוס הונע בשני מנועים מתוצרת גארט, מדגם TPE331I/U-303, שסיפקו דחף של 904 כוח סוס כל אחד.
טיסת הבכורה התקיימה ב-20 באוגוסט 1969. אב טיפוס שני, בעל מנועי טורבומקה אסטזו XVUG (בעלי דחף של 978 כוח סוס), המריא ב-6 בספטמבר 1978. גם אב הטיפוס הראשון צויד במנועים אלה, והם נבחרו כמנועי המטוסים.
הדגם הסדרתי הראשון המריא ב-8 בנובמבר 1974, ואספקת המטוסים החלה ב-1975.
הפוקרה הוא מטוס קונבנציונלי, הבנוי מאלומיניום (בעיקר סגסוגת דוראלומין).
הכנפיים ישרות ואינן משוכות לאחור, בעלות דיהדרל (הטייה מעלה לאורך מוטת הכנף) של 7 מעלות בחלקן החיצוני ומדפים בשפת הזרימה.
מושבי הטייסים מסודרים בטנדם, זה מאחורי זה, על כיסאות מפלט מתוצרת מרטין בייקר, וממשק טייס בשני התאים לניהוג המטוס.
תא הטייס מוגן על ידי לוחות שריון, כהגנה מפני אש מהקרקע.
גם בתי המנועים מוגנים באורח דומה.
זוג מנועי המטוס הם מתוצרת טורבומקה אסטזו.
כל אחד מהם מסובב מדחף בעל שלושה להבים, היכולים לשמש גם כמעצור אוויר.
המטוס תוכנן ליכולת המראה ונחיתה קצרה בשדות מאולתרים מדשא ומאפרת המטוס כלל כני נסע מתכנסים בתצורה של שלושה גלגלים: כן נסע בחרטום ושני כני נסע המתכנסים לתוך בתי המנוע.
לחץ האוויר בצמיגים נמוך, כדי להקל תנועה על מסלול לא סלול, וכני הנסע עצמם גבוהים כדי שהחימוש התלוי על כנפי המטוס לא ייפגע.
כדי לסייע להמראה קצרה ניתן להתאים למטוס רקטות JATO, המגבירות את דחף המטוס בעת ההמראה.
מטען הדלק מאוחסן במטוס בארבעה מכלים: שניים בגוף, בעלי קיבולת של 800 ליטר ביחד, ושני מכלי דלק נאטמים מעצמם בכנפיים, בעלי קיבולת של 460 ליטר יחד.
מערכות המדפים והבלמים הן הידראוליות, ללא שימוש במערכות פנאומטיות.
לפוקרה שני תותחים בקוטר 20 מ"מ מתוצרת היספנו סואיזה, המותקנים בגחון המטוס, מתחת לתא הטייס.
בנוסף מותקנים בצידי הגוף, מעט מאחורי תא הטייס, ארבעה מקלעים מתוצרת בראונינג בקוטר 7.62 מ"מ, עם 900 כדורים לכל אחד.
למטוס שלוש נקודות נשיאת חימוש, אחת על גחון המטוס ואחת על כל כנף, שעליהן ניתן לשאת פצצות, רקטות או מכלי דלק.
נקודת נשיאת החימוש שעל הגוף יכולה לשאת עד 100 ק"ג, וכל אחת מנקודות המטען על הכנפיים עד 500 ק"ג, אם כי המטוס מוגבל לנשיאת חימוש במשקל 1,620 ק"ג לכל היותר.
כינון החימוש נעשה על ידי כוונת רפלקטור.
כאמור, המטוסים הראשונים סופקו לחיל האוויר הארגנטינאי במאי 1975. הטייסת הראשונה שהצטיידה במטוסים הייתה טייסת הסיור והתקיפה מס' 2 (2° Escuadron de Exploration y Ataque), השייכת לחטיבה האווירית השלישית (III Brigada Aérea).
הטייסת מוצבת בעיר רקונקיסטה בצפון מזרח ארגנטינה.
פעילותם המבצעית הראשונה הייתה בסוף 1976, כאשר כמה מטוסי פוקרה יצאו למשימות דיכוי מרידות נגד חמושים מהארגון הקומוניסטי הצבא המהפכני העממי (Ejército Revolucionario del Pueblo, ERP) במחוז טוקומן, כחלק ממבצע רחב היקף נגד הארגון.
באפריל 1982, עם הפלישה הארגנטינאית לאיים, היו ברשות חיל האוויר הארגנטינאי 60 מטוסי פוקרה.
מטוסי הקרב של חיל האוויר, A-4 סקייהוק ונשר לא היו יכולים לפעול מהמסלול הקצר בעיירה סטנלי.
הפוקרה היה למעשה מטוס הלחימה היחיד שניתן היה להפעיל מן האיים עצמם, ולפיכך הועברו חלקם לאיים לקראת הגעת כוח המשימה הבריטי.
מטוסי הפוקרה שנותרו ביבשת הוצבו בבסיסים בפוארטו סנטה קרוז ובקומודורו ריוודויה, בחוף הדרום מזרחי של ארגנטינה הסמוך ביותר לאיים.
מבסיסים אלה, כך קיוו הארגנטינאים, ניתן יהיה לתגבר בקלות את האיים אם יהיה צורך, וכן ניתן יהיה לבצע סיורים לאורך החוף.
מטוסי הפוקרה שהשתתפו במלחמה נשאו פצצות רגילות, ללא הנחיה.
כמו כן נשאו רקטות בקוטר 2.75 אינץ' ופוד מקלעים בקוטר 7.62 מ"מ.
המטוסים הופעלו משדה התעופה בסטנלי, מגוס גרין ומהאי פֶּבֶּל (Pebble Island), בסמוך לחופו הצפוני של האי המערבי.
המשימות שביצעו מטוסי הפוקרה היו משימות סיור ותקיפה קלה.
שלושה מטוסי פוקרה הושמדו בתקיפה של מטוסי הרייר ימי על סטנלי, ב-1 במאי.
שישה מטוסים נוספים הושמדו בפשיטה של יחידת SAS על האי פבל, ב-15 במאי.
ב-21 במאי הופל מטוס פוקרה נוסף על ידי טיל סטינגר שנורה על ידי אנשי SAS (ההפלה הראשונה לטיל זה), ובאותו יום הופל מטוס נוסף על ידי מטוס הרייר ימי, בירי תותחים.
למרות האבדות הוכיחו עצמם מטוסי הפוקרה כמטוסים קשוחים ועמידים לנזקים: טייס ההרייר דיווח שהמטוס הארגנטינאי ספג לא פחות מ-20 פגיעות לפני שהחל לצלול לקרקע.
המטוס שהופל היה אחד מתוך זוג מטוסים ארגנטינאיים שתקפו עמדת תצפית בריטית.
בן זוגו הצליח להימלט ממטוסי הקרב הבריטיים.
שני מטוסי פוקרה הפילו מסוק וסטלנד סקאוט בריטי ב-28 במאי, בעת שהיה במשימת חילוץ נפגעים לאחר הקרב בגוס גרין.
זה היה הניצחון האווירי היחיד של הארגנטינאים במהלך המלחמה.
אחד ממטוסי הפוקרה שהשתתף בקרב התרסק בדרכו חזרה לסטנלי.
גופת הטייס לא נמצאה עד 1986, ואז נקברה בטקס צבאי מלא בפורט דרווין בנוכחות משפחתו - האזרחים הארגנטינאיים הראשונים שהורשו להגיע לאיים לאחר המלחמה.
באותו יום במלחמה, 28 במאי, הפילו חיילי גדוד 2 של הצנחנים מטוס פוקרה באש מנשק קל.
המטוס הארגנטינאי תקף את הצנחנים שהיו במהלך קרב גוס גרין ברקטות, והופל על ידם.
טייס המטוס צנח ונלכד על ידי הבריטים.
לאחר המלחמה לכדו הבריטים באיים 11 מטוסי פוקרה, ארבעה מהם במצב כשיר לטיסה.
שישה מתוכם הועברו לבריטניה, שם הם מוצגים במוזיאונים שונים.
מטוסי פוקרה הופעלו במשימות מבצעיות במהלך מלחמת האזרחים בסרי לנקה, בין 1993 ל-1999. שלושה מהם הושמדו במהלך הלחימה.
ביולי 1995 הופל מטוס פוקרה על ידי מורדים טמילים במהלך קרבות עזים ליד ג'אפנה.
במאי 1982, במהלך מלחמת פוקלנד, ניסה חיל האוויר הארגנטינאי להתאים את מטוסי הפוקרה לנשיאת טילי טורפדו.
הניסוי נעשה בשיתוף הצי הארגנטינאי, ובמהלכו הותאם אבטיפוס שסמלו AX-04, לנשיאת טורפדות.
נעשו כמה ניסויי טיסה, אך המלחמה הסתיימה לפני שניתן היה להעריך את ההיתכנות הטכנית של הפרויקט.
ב-2007 הותקן במטוס פוקרה מנוע המונע בדלק ביולוגי המופק מסויה.
הפרויקט בוצע במימון המשרד למדע, טכנולוגיה ויזמות יצרנית (Secretaría de Ciencia Tecnología e Innovación Productiva de la Nación) של ממשלת ארגנטינה.
בכך הייתה ארגנטינה למדינה השנייה בעולם שהפעילה מטוס בדלק מסוג זה, ומטרתו לצמצם את תלותו של חיל האוויר הארגנטינאי בדלק מאובנים.
בינואר 2017 נמסר מטוס ראשון מסדרה חדשה משודרגת בעלת מנוע חדש ומערכות אויוניקה משופרות.
AX-02 דלפין - אב טיפוס
AX-04 - אב טיפוס לדגם נושא טורפדו
IA-58A פוקרה - דגם הייצור העיקרי
IA-58B פוקרה בראבו - דגם משופר, עם גוף משופר.
נושא שני תותחי DEFA 30 מ"מ במקום תותחי 20 מ"מ בדגם A, וכן אוויוניקה משופרת.
אב טיפוס ראשון המריא ב-15 במאי 1979.
IA-58C פוקרה צ'ארלי - דגם חד מושבי, המיישם לקחים שנלמדו במלחמת פוקלנד, עם יכולות משופרות נגד אוניות ונגד מסוקים.
תא הטייס הקדמי הוסר, והותקן תותח 30 מ"מ נוסף על החימוש הקיים.
נוספה גם יכולת לנשיאת טילי אוויר ים מסוג מרטין פסקדור.
מיגון המטוס חוזק, והאוויוניקה שופרה.
מטוס אחד הוסב לגרסה זו, וביצע את טיסת הבכורה ב-30 בדצמבר 1985, אך התוכניות להסבת מטוסים נוספים בוטלה ב-1988.
IA-58D פוקרה דלתה - מודרניזציה של מטוסי IA-8A קיימים, הכוללת שדרוג מערכות האוויוניקה והתקנת מנועים משופרים מתוצרת פראט אנד ויטני מדגם PT6A2, בעלי דחף של 950 כ"ס.
IA-66 - התאמה נוספת של הדגם הבסיסי, IA-58A, על ידי התאמת שני מנועים מתוצרת גארט (Garrett), מדגם TPE331-11-601W, בעלי דחף של 1,000 כ"ס.
אב טיפוס יחיד שהוסב מהדגם הבסיסי המריא לטיסת בכורה ב-1980.
חיל האוויר של סרי לנקה
טליה דברט ברנט היא זמרת-יוצרת, רקדנית ושחקנית אנגלייה, הידועה בשם הבמה שלה FKA twigs.
ברנט נולדה בגלוסטרשייר שבאנגליה וגדלה שם.
בגיל 17, לאחר שעברה ללונדון, עבדה ברנט כרקדנית.
ברנט נכנסה לתעשיית המוזיקה לראשונה עם הוצאת המיני-אלבום הראשון שלה בשנת 2012, EP1, שהגיע למקום ה-11 במצעד אלבומי הדאנס/אלקטרוני.
שנה לאחר מכן הוציאה את המיני-אלבום השני שלה, EP2, שהגיע למקום החמישי באותו המצעד.
ב-6 באוגוסט 2014 הוציאה את אלבום הבכורה שלה, LP1, שהגיע למקום ה-30 במצעד האלבומים של ארצות הברית בילבורד 200, וזכה לשבחים נרחבים ממבקרי המוזיקה, תוך שהוכתר לאלבום השנה על ידי מגזין טיים.
באוגוסט 2015 הוציאה ברנט מיני אלבום בשם M3LL155X.
המיני-אלבום זכה להצלחה במצעדי הבילבורד ונמכר בכ-7,000 עותקים סך הכל.
בנובמבר 2019, הוציאה הזמרת את אלבום האולפן השני שלה Magdalene, שהגיע למקום הראשון במצעד אלבומי הדאנס/אלקטרוני וזכה לביקורות חיוביות מצד המבקרים.
בסוף 2022, לוהקה ברנט לצד ביל סקושגורד לככב בסרט גיבורי העל "העורב" המבוסס על סדרת הקומיקס הגותית העורב.
בספטמבר 2014 התחילה לצאת עם השחקן והדוגמן רוברט פטינסון ובאפריל 2015 התארסו.
שנה לאחר שהוכרז על האירוסין, פטינסון ביטל את האירוסים והזוג נפרד באוקטובר 2017. FKA Twigs יצאה עם השחקן אמריקאי שיה לה-באף מ-2018 עד 2019.
FIRST Tech Challenge (או בקיצור FTC) היא תחרות פיתוח טכנולוגי בין-לאומית במסגרת ארגון FIRST, שמיועדת לבני נוער בכיתות ז' עד יב' (בישראל בכיתות ח' עד יב').
התחרות הוקמה בשנת 2005 על ידי דין קיימן, ממציא ויזם אמריקאי, ומאז מתקיימת כל שנה.
קיימן ייסד תחרות זו במטרה לעודד בני נוער להעמיק את ידיעתם בעולם הטכנולוגיה.
במסגרת התחרות בני הנוער מתכננים, משרטטים, בונים ומתכנתים רובוט לבדם בקבוצות של עד 15 בני נוער.
בדומה לשאר התחרויות במסגרת FIRST, בכל שנה הרובוטים צריכים לעמוד באתגר שונה.
לכל אתגר יש נושא משלו לפיו מעוצב מגרש התחרות.
הרובוט שכל קבוצה תכננה ובנתה צריך להתחרות מול רובוטים של קבוצות אחרות במשחק במטרה לצבור כמה שיותר נקודות לפי ביצוע משימות האתגר.
כל שנה בחודש ספטמבר מתקיים אירוע הקיקאוף הבינלאומי המשודר בלייב ובו מציגים את אתגר העונה החדש, האירוע מהווה בעיטת הפתיחה של עונה ומבשר את תחילת עונת הבנייה.
עונת הבנייה מתחילה מיד אחרי אירוע הקיקאוף ונמשכת עד התחרויות.
בשלב הזה של העונה הקבוצות בונות רובוט ומתכנתות אותו.
בישראל יש מספר תחרויות אימונים (סקרימג'ים) במהלך עונת הבנייה שמאפשרות לקבוצות לחוות את חוויית התחרות ולהתאמן במגרש רשמי לפני תחרות האליפות הארצית.
לאליפות הארצית (לרוב בחודש פברואר) מגיעות כל הקבוצות בארץ ומתחרות אחת נגד השנייה במהלך יום התחרות.
בסוף התחרות מתקיים טקס חלוקת הפרסים בו מחלקים את הפרסים לקבוצות שניצחו במשחק הרובוט ולקבוצות שזכו בפרסים השונים.
בשלב הראשון הקבוצות מתחרות עם הרובוטים שלהן מול רובוטים של קבוצות אחרות.
כל קבוצה מתחרה מספר פעמים כאשר כל משחק נקרא מקצה.
בכל מקצה שתי קבוצות מתחרות יחד מול שתי קבוצות אחרות.
צירוף של שתי קבוצות שמשחקות יחד מכונה ברית.
כל קבוצה מחליפה בריתות במהלך התחרות.
כלומר, אין בריתות קבועות בשלב זה.
תחרות הרובוטים בין הבריתות מתבצעת על ידי שליטה של נהגים עם שלט רחוק בזמן המקצה מלבד 30 שניות בתחילת המשחק בהן הרובוט צריך להתחרות באופן עצמאי ואוטונומי ברובוטים האחרים.
ניצחון או הפסד של משחק נקבע על פי מספר הנקודות שצוברת הברית.
על מנת לצבור נקודות במהלך המקצה הקבוצות צריכות לבצע משימות לפי לוח האתגר המיוחד לאותה שנה.
לדוגמה, בשנת 2017 ניתנה משימה בה הרובוטים היו צריכים להניח חלקי משחק בצורת קובייה באזור מסוים.
שיטת ניקוד המשחק לצורך דירוג וקביעת המנצחים מתבצעת על גבי טבלת נקודות כפי שמתבצעת במשחק כדורגל או כדורסל.
הברית המנצחת במקצה מזכה את הקבוצות שהיו בברית בנקודות ואילו הברית המפסידה אינה מזכה את הברית בנקודות כלל.
אם הושג שוויון בין שתי הקבוצות, כל ברית מזכה את הקבוצות בכמות קטנה של נקודות.
השלב השני כולל סדרת מקצים במסגרתם מתחרות ארבע בריתות קבועות בתחרויות חצי גמר ובתחרות הגמר.
בכל ברית ישנה קבוצה שהיא ראש הברית ועוד שתי קבוצות.
ראשי הבריתות בכל ברית הן ארבע הקבוצות שהגיעו לארבעת המקומות הראשונים בטבלה בחלק הראשון.
ראשי הברית בוחרים שתי קבוצות שיהיו איתם בברית למקצים.
את הקבוצה הראשונה של כל ברית בוחרים על פי סדר יורד של המיקומים בטבלה (הברית הרביעית בוחרת אחרונה) ואילו את הקבוצה השנייה על פי סדר עולה של המיקומים בטבלה (הברית הראשונה בוחרת אחרונה).
בכל משחק בה מתחרה הברית, ראש הברית קובע אילו משתי קבוצות הברית יתחרו בה.
בתחרויות חצי הגמר מתחרים ראשית הברית הראשונה מול הברית הרביעית.
לאחר מכן, הברית השנייה והשלישית מתחרות זו בזו ולאחר שני המקצים הללו, מתקיימים עוד שני מקצים כאשר הבריתות מתחרות מול אותן הבריתות.
הקבוצה שמנצחת בשני המקצים, עולה לשלב הבא - לגמר.
אם מושג שוויון, כלומר, במקצה אחד קבוצה אחת מנצחת ובמשחק אחר קבוצה אחרת מנצחת, נערך מקצה נוסף להכרעת השלב.
בסוף התחרות, מתקיים טקס הגמר ובו מוענקים הפרסים הבאים, חלקם קבועים בכל שנה וחלקם ניתנים על פי החלטת השופטים.
Winning Alliance Award ניתן לראש הברית המנצחת בגמר.
Finalist Alliance Award ניתן לראש הברית הפיינליסטית בגמר.
פרס ההשראה Inspire ניתן לקבוצה אשר מעוררת השראה לקבוצות אחרות, מתנהגת במקצועיות אדיבה על המגרש וגם מחוצה לו.
פרס החשיבה Think ניתן ניתן לקבוצה המשקפת בצורה הטובה ביותר את המסע שהקבוצה עברה כשהם חוו את תהליך התכנון ההנדסי בזמן עונת הבנייה.
פרס החיבור Connect ניתן לקבוצה שמתחברת בצורה הטובה ביותר עם המדע, הטכנולוגיה, ההנדסה והמתמטיקה בקהילה.
פרס החדשנות Rockwell Collins Innovate ניתן לקבוצה שהיא הכי חדשנית ויצירתית בפתרון תכנון הרובוט לכל או לחלק מאלמנטי המגרש.
פרס התכנון Design ניתן לקבוצות המשלבות בתכנון אלמנטי עיצוב תעשייתיים לתוך הרובוט שלהן.
פרס המוטיבציה Motivate מוענק לקבוצה שמדגימה את המהות של תחרות FIRST Tech Challenge דרך בניית קבוצה, רוח קבוצה והצגת התלהבות.
פרס הבקרה Control מוענק לקבוצה שמשתמשת בחיישנים ותוכנה כדי לשפר את הפונקציונליות של הרובוט על המגרש.
פרס הקידום Promote (אופציונלי ועשוי שלא להינתן בכל התחרויות) ניתן לקבוצה שהצליחה בצורה הטובה ביותר ליצור סרטון בן דקה אחת בלבד עם מסר משכנע עבור הציבור המתוכנן לשנות את התרבות שלנו ולחגוג מדע, טכנולוגיה, הנדסה ומתמטיקה.
פרס המצפן Compass (אופציונלי ועשוי שלא להינתן בכל התחרויות) מוקיר מאמן מבוגר או מנטור שסיפק הדרכה יוצאת דופן ותמיכה בקבוצה לאורך השנה, והציג לקבוצה מה המשמעות של מקצועיות אדיבה.
הזוכה בפרס המצפן יקבע ממועמדים שהועמדו על ידי חברי קבוצות FIRST Tech Challenge, באמצעות סרטון מועמדות באורך של 40–60 שניות, המדגיש איך המנטור עזר להן להפוך לקבוצה מעוררת השראה.
פרס השופטים (אופציונלי ועשוי שלא להינתן בכל התחרויות) ניתן לקבוצה שהמאמצים המיוחדים שלה, הביצועים או הדינמיקה שלה ראויים להכרה, אולם היא אינה מתאימה לאף אחת מקטגוריות הפרסים הקיימות.
פרס Dean's List (אופציונלי ועשוי שלא להינתן בכל התחרויות) מוקיר את המנהיגות והמסירות של התלמידים הבולטים ביותר בתוכנית.
משפחת קיימן נותנת חסות לפרס עבור תלמידים נבחרים הידוע כ-FIRST Dean's List.
מאז שהוצג ב-2010 פרס ה-Dean's List מושך את תשומת הלב של מכללות ואוניברסיטאות.
על מנת לקבל את רוב הפרסים, על הקבוצה להגיש את ה-Engineering Notebook.
מלבד משחק הרובוט, בזמן התחרות ישנו חדר שיפוט בו חברי הקבוצה נמדדים ומוערכים על עבודתם במהלך השנה: תכנון הרובוט, הכנת הרובוט, מהלך העבודה שלהם בעונה וכן על פעילויות קהילתיות שהם עושים במטרה לעודד בני נוער וילדים לעסוק בטכנולוגיה ולהפיץ את רוח FIRST.
על הקבוצה גם להכין Engineering Notebook, מחברת בה הקבוצות מתעדות את מהלך העונה שלהם, מתחילתה ועד סופה (לעיתים אף על ההכנות אליה, עוד לפני תחילתה).
המחברת מחולקת לשלושה חלקים: חלק קבוצתי, חלק הנדסי וחלק עסקי/אסטרטגי.
בחלק ההנדסי על בני הנוער לתעד את תכנון, תכנות ובניית הרובוט.
החלק ההנדסי צריך לכלול את כל השקלולים לבניית הרובוט, מדוע הם בחר לבנות דווקא כך את הרובוט, מדוע המערכות שבחרו לרובוט שלהם יותר טוב ממערכות אחרות ששקלו להשתמש בהם שתכננתם ואת ותהליך העבודה שלהם על הרובוט.
בחלק העסקי/ אסטרטגי על הקבוצות להסביר בעיקר על ההתנהלות הכספית של הקבוצות.
ניהול קבוצת FTC דורשת משאבים על מנת להשיג את כל חומרי הגלם לבניית הרובוט.
על הקבוצות לפרט מי הם נותני החסות שלהם, כיצד השיגו אותם וכיצד הם מנהלים את כספם, כלומר, על מה הם מוציאים כסף.